Pelosi skeur Trump se toespraak op | Maroela Media
Pelosi skeur Trump se toespraak op
Nancy Pelosi skeur 'n afskrif van pres. Donald Trump se toespraak op. (Foto: Alex Brandon, AP)
Nancy Pelosi, speaker in die Amerikaanse huis van verteenwoordigers, het 'n afskrif van pres. Donald Trump se staatsrede opgeskeur – ten aanskoue van verskeie kameras.
Die staatsrede is Dinsdagaand (Amerikaanse tyd) regstreeks in die huis van verteenwoordigers uitgesaai, en teen die einde van die president se toespraak kan gesien word hoe Pelosi haar afskrif agter sy rug verskeie kere opskeur en eenkant plaas.
"Dit was die beleefde ding om te doen met inagneming van die alternatiewe," het Pelosi later aan verslaggewers gesê.
Dit is duidelik dat die twee nie juis ooghare vir mekaar het nie. Trump het vroeër nie Pelosi se uitgestrekte hand geskud toe hy 'n afskrif van die toespraak aan haar oorhandig het nie. Trump het eerder doodluiters teruggedraai na die podium waar hy sy toespraak gelewer het.
Pelosi is een van Trump se felste kritici en was verlede jaar die eerste om te probeer dat hy in 'n staat van beskuldiging geplaas moet word. Trump het ook voorheen op sy beurt na Pelosi as "Crazy Nancy" verwys.
Die twee het sedert Oktober nog nie weer gepraat nadat Pelosi 'n vinger oor 'n konferensietafel in die Withuis na Trump gewys het, gesuggereer het dat hy deur Rusland beheer word en uitgestorm het nie.
Pelosi se jongste optrede teenoor die president is deur sommige toegejuig terwyl die Republikeine dit as 'n kinderagtige uitbarsting bestempel het.
Dit was Trump se derde staatsrede. Die president het nie 'n woord tydens sy toespraak gerep oor die staat van beskuldiging waarin hy verlede maand geplaas is nie.
Die senaat stem vandag (5 Februarie) oor Trump se lot. Dit is egter hoogs onwaarskynlik dat hy as president verwyder sal word.
Bronne: BBC, The Guardian, ANA
Amerika Donald Trump In die nuus
Die wêreld in foto's – 5 Februarie 2020
Oorstromings bedreig suide van Nieu-Seeland
Inderdaad kinderagtig. But that is what i have come to expect from the democrats.
Swak, toonbeeld van totale afwesigheid van ordentlike maniere.
Bedorwe Brokkie wat nie van beter wet nie.
People are saying that she must have been paid by the republicans to act this way, because she just ensured a clear win for Trump this year, with her childish antics